Laba diena,

Savivaldybių teritorijose, kuriose šiuo metu paskelbtas karantinas (o nuo 2020-11-07 visoje LietuvosRespublikos teritorijoje), galioja įpareigojamas asmenims vyresniems nei 6 metų, viešose vietose dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės).

Pagal šiuo metu galiojančias nuostatas, šis reikalavimas netaikomas tik:asmenims, kai jie sportuoja;

aukšto meistriškumo sporto pratybose ar varžybose dalyvaujantiems aukšto meistriškumo sporto ir fizinio aktyvumo specialistams, aukšto meistriškumo sporto ir fizinio aktyvumo instruktoriams ir teisėjams;

atlikėjams renginių metu;

viešojo maitinimo įstaigose sėdint prie stalo ar baro, taip pat paslaugos teikimo metu, kai paslaugos negalima suteikti paslaugos gavėjui būnant su kauke;

neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Šiems asmenims rekomenduojama nešioti veido skydelį;

už gyvenamosios vietovės (miestų, miestelių, kaimų, viensėdžių, sodininkų bendrijų) ribų ir kai šalia nėra kitų asmenų 20 metrų spinduliu, išskyrus šeimos narius (sutuoktinį arba asmenį, su kuriuo sudaryta registruotos partnerystės sutartis, vaikus (įvaikius), įskaitant asmens ir jo sutuoktinio arba asmens, su kuriuo sudaryta registruotos partnerystės sutartis, nepilnamečius vaikus, tėvus (įtėvius), globėjus).

**Nuo 2020-11-07**

visoje Lietuvos Respublikos teritorijoje įsigaliojus karantinui, reikalavimas viešose vietose asmenims vyresniems nei 6 metų dėvėti kaukes bus netaikomas:

asmenims, kai jie sportuoja;

aukšto meistriškumo sporto pratybose ar varžybose dalyvaujantiems aukšto meistriškumo sporto ir fizinio aktyvumo specialistams, aukšto meistriškumo sporto ir fizinio aktyvumo instruktoriams ir teisėjams;

paslaugos teikimo metu, kai paslaugos negalima suteikti paslaugos gavėjui būnant su kauke;

     neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Šiems asmenims rekomenduojama nešioti veido skydelį;

     už gyvenamosios vietovės (miestų, miestelių, kaimų, viensėdžių, sodininkų bendrijų) ribų ir kai šalia 20 metrų spinduliu nėra kitų asmenų, išskyrus

šeimos narius (sutuoktinį arba asmenį, su kuriuo sudaryta registruotos partnerystės sutartis, vaikus (įvaikius), įskaitant asmens ir jo sutuoktinio arba asmens, su kuriuo sudaryta registruotos partnerystės sutartis, nepilnamečius vaikus, tėvus (įtėvius), globėjus).

Taigi, savivaldybėse, kuriose paskelbtas karantinas (o nuo 2020-11-07 visoje Lietuvoje), asmenys, vyresni nei 6 m., ugdymo

įstaigose (pamokų metu ir kitu metu) turi dėvėti kaukes.

Pagarbiai,

**Martyna Mickė**

Sveikatos apsaugos ministerijos

Teisės skyriaus vedėja

Tel. 8(5) 205 5295

el.p. martyna.micke@sam.lt